SET พรุ่งนี้ไซด์เวย์ขาขึ้น แนะเก็บหุ้น Laggard-ปันผลดี
โบรกคาดภาพของตลาดฯพรุ่งนี้ยังเป็นลักษณะแกว่ง Sideway up แต่อาจมีการพักฐานระหว่างวัน โดยหุ้น Infrastructure plays ยังเป็นดาวเด่น และหุ้นที่ Laggard ที่มีความน่าสนใจ รวมถึงหุ้นที่จะมีการจ่ายปันผลในช่วงกลางปีด้วย อย่าง ADVANC และ INTUCH ที่ให้ปันผลดี อาจจะมีแรงเก็งกำไรเข้ามาได้ พร้อมให้แนวรับ 1,450 จุด ส่วนแนวต้าน 1,464 จุด
7 ก.ค. 2559

นายอดิศักดิ์ ผู้พิพัฒน์หิรัญกุล นักกลยุทธ์การลงทุน ฝ่ายวิเคราะห์หลักทรัพย์ บล.ธนชาต เปิดเผยถึง บรรยากาศของตลาดหุ้นไทยวันนี้ (7 ก.ค.) ถือว่าใช้ได้ แม้จะมีแรงขายทำกำไรออกมาบ้างในช่วงบ่าย แต่ตลาดฯยังยืนในแดนบวกได้เช่นเดียวกับตลาดหุ้นส่วนใหญ่ในภูมิภาคเอเชีย ยกเว้นตลาดหุ้นญี่ปุ่นที่ยังติดลบเนื่องจากเงินเยนแข็งค่า
อย่างไรก็ตาม ยังต้องติดตามการประชุมธนาคารกลางญี่ปุ่น (BOJ) ในวันที่ 29 ก.ค.และการประชุมธนาคารกลางยุโรป (ECB) ในวันที่ 21 ก.ค.นี้ ซึ่งอาจจะมีมาตรการออกมาบ้าง จากที่ตลาดฯได้มีความคาดหวังไว้ แต่หากไม่มีก็เชื่อว่าตลาดฯก็จะกลับมาผันผวน
แนวโน้มการลงทุนในวันพรุ่งนี้ (8 ก.ค.) ภาพของตลาดฯยังเป็นลักษณะแกว่ง Sideway up แต่อาจมีการพักฐานระหว่างวัน โดยหุ้น Infrastructure plays ยังเป็นดาวเด่น และหุ้นที่ Laggard ที่มีความน่าสนใจ รวมถึงหุ้นที่จะมีการจ่ายปันผลในช่วงกลางปีด้วย อย่าง ADVANC และ INTUCH ที่ให้ปันผลดี อาจจะมีแรงเก็งกำไรเข้ามาได้ พร้อมให้แนวรับ 1,450 จุด ส่วนแนวต้าน 1,464 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
IVL ปิดที่ 29.25 บาท ลดลง 1.25 บาท
TMB ปิดที่ 2.32 บาท เพิ่มขึ้น 0.10 บาท
TRUE ปิดที่ 7.40 บาท ลดลง 0.20 บาท
THAI ปิดที่ 27.25 บาท เพิ่มขึ้น 0.25 บาท
PTT ปิดที่ 314.00 บาท เพิ่มขึ้น 4.00 บาท